Liberális kritika a Fidesz-programról | Szeged hírei | Szeged - delmagyar.hu
Szeged hírei > Liberális kritika a Fidesz-programról
Liberális kritika a Fidesz-programról
Gyermekellenes, minőségellenes, és központosításra törekszik a Fidesz oktatással kapcsolatos programja – mondta tegnap Szegeden Sándor Klára, az SZDSZ ügyvivője, országgyűlési képviselőjelölt.
A legnagyobb ellenzéki párt visszaállítaná az alsóban a buktatást és a szöveges értesítés helyett jeggyel értékelné a gyerekeket. A liberálisok nem értenek egyet azzal sem, hogy a szakminisztérium értékelje az iskolák és a pedagógusok teljesítményét, valamint azzal a fideszes ötlettel sem, hogy kötelező legyen az emelt szintű érettségi, ha valaki tovább akar tanulni.
A hallgatók nem olyanok, mint a bor, hogy van jó és rossz évjárat – reagált Sándor Klára arra a fideszes javaslatra, hogy a kormány minden évben határozza meg, hogy az alapképzésben tanulók hány százaléka vehet részt mesterképzésben.